cyanic-selkie/wikianc huggingface dataset:
জাহ্নবী হ্যারিসন
জীবনী
জাহ্নবী হ্যারিসন ভক্তিবেদান্ত মনোরে ভক্তি-যোগ অনুশীলনকারীদের একটি পরিবারে বেড়ে ওঠেন । তিনি ভারতীয় ( কর্নাটকী সঙ্গীত এবং ভরতনাট্যম ) এবং পাশ্চাত্য সঙ্গীতের পাশাপাশি নৃত্য, লেখা এবং ভিজ্যুয়াল আর্ট উভয় ক্ষেত্রেই প্রশিক্ষিত।  ২০০৯ সালে মিডলসেক্স ইউনিভার্সিটি থেকে ভাষাবিজ্ঞান এবং সৃজনশীল লেখায় স্নাতক ডিগ্রি অর্জন  ।
হ্যারিসন তার প্রথম অ্যালবাম, লাইক এ রিভার টু দ্য সি জুলাই ২০১৫ সালে প্রকাশ করেন,  এবং গ্র্যামি মনোনীত সীমানা ছাড়া ভক্তি দাতব্য অ্যালবামে (২০১৬) প্রদর্শিত হয়।
তিনি বিবিসি রেডিও ২ -এর "পজ ফর থট"  এবং বিবিসি রেডিও ৪ -এ "সামথিং আন্ডারস্টুড" সহ ব্রডকাস্ট মিডিয়াতে নিয়মিত উপস্থাপনা করেন ।
Like a River to the Sea
হ্যারিসন তার প্রথম অ্যালবাম প্রকাশ করেন, লাইক এ রিভার টু দ্য সি ২০১৫ সালে জুলাই মাসে ।
Bhakti Without Borders
হ্যারিসন দাতব্য সীমানা ছাড়া ভক্তি অ্যালবামের জন্য "ভজো গোবিন্দম"  তে অভিনয় করেছেন, যেটি ২০১৫ সালে গ্র্যামি পুরস্কারের জন্য মনোনীত হয়েছিল ।
Mantra Lounge Volumes 1, 2 & 3
হ্যারিসন মন্ত্র লাউঞ্জ ভলিউম 1 2 এবং 3 এর জন্য ট্র্যাক রেকর্ড করেছেন ।
Surrender (Krishna Keshava)
উইলো স্মিথ এবং হ্যারিসন একটি অনন্য, প্রথমবারের সহযোগিতা উপস্থাপন করে। আত্মসমর্পণ (কৃষ্ণ কেশব)  ভারতের একটি প্রাচীন পবিত্র গান। সংস্কৃত লিরিকগুলি ঐশ্বরিক শান্তি, সুরক্ষা এবং অনুগ্রহের আহ্বান জানায় । হ্যারিসন বিবিসি রেডিও 2 তে জো বলের সাথে একচেটিয়াভাবে রিলিজটি ভাগ করেছেন ।
১৯৭৩ সালের বাংলাদেশী চলচ্চিত্রের তালিকা
১৯৭৩ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩০টি চলচ্চিত্র মুক্তি পায়।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ৪ x ৪০০ মিটার রিলে
থাম্ব|২০০৮ গ্রীষ্মকালীন অলিম্পিক ২০০৮ অলিম্পিক গেমসে পুরুষদের ৪ × ৪০০মিটার রিলে প্রতিযোগিতা আগস্টের ২২ ও ২৩ তারিখের মধ্যে অনুষ্ঠিত হয় বেইজিং অলিম্পিক স্টেডিয়ামে।
মোট ১৬টি NOC এই প্রতিযোগিতায় অংশগ্রহণ করে। যোগ্যতানির্ণায়ক পর্বে সেরা দুটি সময়ের গড়ের ভিত্তিতে এই ১৬টি NOC নির্বাচিত হয়।ফাইনালে ২:৫৫.৩৯সেকেন্ডের নতুন অলিম্পিক রেকর্ড গড়ে যুক্তরাষ্ট্র বিজয়ী হয়।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে অলিম্পিক রেকর্ডটি গড়া হয়, সেটি নিচে দেওয়া হল।
ফলাফল
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
রাউন্ড ১
প্রত্যেক হিটের প্রথম তিনটি দল (Q) ও সবমিলিয়ে পরবর্তী সেরা দুটি দলকে নিয়ে ফাইনাল অনুষ্ঠিত হয়।
জাওয়েদ জাফরী
সৈয়দ জাওয়েদ আহমদ জাফরী (जावेद जाफ़री, ; জন্ম ৪ ডিসেম্বর ১৯৬৩) একজন ভারতীয় অভিনেতা, নৃত্যশিল্পী ও কৌতুকাভিনেতা যিনি হিন্দি চলচ্চিত্র ও টেলিভিশন কার্যক্রমে আবির্ভূত হন। তিনি কৌতুকাভিনেতা জগদীপের ছেলে। তিনি ২০১৪ সালের মার্চ মাসে আম আদমি পার্টিতে যোগদান করেন এবং ২০১৪ সালের ভারতীয় সাধারণ নির্বাচনে লখনৌ নির্বাচনী এলাকা থেকে প্রতিদ্বন্দ্বিতা করে পঞ্চম স্থান লাভ করেন।
প্রেসিডেন্সি বিশ্ববিদ্যালয়, বেঙ্গালুরু
ইতিহাস
প্রেসিডেন্সি গ্রুপ অফ ইনস্টিটিউশন (পিজিআই), বিশ্ববিদ্যালয়ের পাশাপাশি ৭ টি স্কুল ও কলেজ গঠন করে। কলেজটি তথ্য প্রযুক্তি, বাণিজ্য, ব্যবস্থাপনা ও সাংবাদিকতা উভয় স্নাতকোত্তর এবং স্নাতকোত্তর পর্যায়ে ছাত্রদের প্রোগ্রামগুলি প্রদান করে স্কুলগুলি জাতীয় ও আন্তর্জাতিক বোর্ডের গবেষণার প্রস্তাব দেয়। সম্প্রতি ব্রিটিশ সাউথ ইন্ডিয়া কাউন্সিল অফ কমার্স অ্যান্ড বিজনেস মিট ২০১৪ এ "সাউথ ইন্ডিয়াতে সর্বাধিক প্রতিশ্রুতিশীল ইনস্টিটিউট" পুরস্কারের সাথে প্রেসিডেন্সি গ্রুপ অফ ইনস্টিটিউশন (পিজিআই) প্রদান করা হয়। প্রেসিডেন্সি বিশ্ববিদ্যালয় ব্যাঙ্গালোর প্রতিষ্ঠিত হয়েছিল প্রেসিডেন্সি গ্রুপ অফ ইনস্টিটিউশন (পিজিআই) নামে। বিশ্ববিদ্যালয়ের প্রতিষ্ঠাতা চেয়ারম্যান ও চ্যান্সেলর ডঃ নিসার আহমেদ; উপাচার্য অধ্যাপক ডঃ রাধা পদ্মনাভন।
এটি ২০১৩ সালে প্রেসিডেন্সি ইউনিভার্সিটি অ্যাক্ট (কর্ণাটক স্টেট অ্যাক্ট নং ৪১) দ্বারা চার্টার করা হয়েছিল। ২০১৫ সালে বিশ্ববিদ্যালয়ে ক্লাস শুরু হয়।
গোলপায়গান মিনার
গোলপায়গান মিনার ইরানের গোলপায়গান শহরে অবস্থিত একটি ঐতিহাসিক মিনার। এটি গোলপায়গান টাওয়ার নামেও পরিচিত। মিনারটি একাদশ শতাব্দীর সর্বোচ্চ মিনারগুলির একটি। মিনারটি ফ্যানাস উদ্যানের বিপরীতে ইমাম খোমেণী রাস্তায়, আয়াতুল্লাহ তালেঘানি মোড়ের নিকটে অবস্থিত।
কাঠামো
মিনারটিতে দুটি দরজা রয়েছে।মিনারের ভিতরে একটি সিঁড়ি রয়েছে। মিনার উপরের এবং নীচের অংশে একটি ইটের কুফিক শিলালিপি রয়েছে। শিলালিপিতে কোন তারিখ উল্লেখ নেই। শিলালিপিতে কুরআনের কিছু আয়াত খোদাই করা হয়েছে। গোলপায়গান মিনারটি ৯০০ বছরের পুরনো। ভূমিকম্প, ঝড়, বৃষ্টি, ঠাণ্ডা এবং উত্তাপের মতো প্রাকৃতিক দুর্ঘটনার বিরুদ্ধে এখনো ঠিকে আছে। এটি ইরানের সর্বোচ্চ মিনারগুলির একটি। মিনারের শীর্ষে উঠার জন্য ৬৪ ধাপ বিশিষ্ট দুটি বৃত্তাকার সিঁড়ি রয়েছে।
এই মিনারটি সেলজুকিদের যুগের। এটি সম্ভবত গোলপায়গান জামে মসজিদ এবং চাহার সোফ বাজারের মতো পুরানো।
কথিত আছে যে, কাফেলাদের পথ চলাচলের সুবিধার জন্য মিনার উপরে একটি আলো জ্বালানো হত। চাহার সোফ বাজারের দক্ষিণ দরজাটি মিনারের সামনের দিকে অবস্থিত।
রাম অবতার সিং
রাম অবতার সিং (মৃত্যু ২৩ ডিসেম্বর ২০১১) ছিলেন একজন ভারতীয় রাজনীতিবিদ এবং ভারতের কমিউনিস্ট পার্টির নেতা। তিনি ১৯৬২ থেকে ১৯৬৭ সাল পর্যন্ত জামশেদপুর নির্বাচনী এলাকা এবং ১৯৭২ থেকে ১৯৭৭ সাল পর্যন্ত জামশেদপুর পশ্চিম কেন্দ্রের প্রতিনিধিত্ব করেন।
ক্রাইস্টচার্চ সিটি হোল্ডিংস
ক্রাইস্টচার্চ সিটি হোল্ডিংস লিমিটেড (সিসিএইচএল) ক্রাইস্টচার্চ সিটি কাউন্সিল এর একটি সম্পূর্ণ মালিকানাধীন বিনিয়োগকারী শাখা। নিজের কাউন্সিল নিয়ন্ত্রিত ট্রেডিং প্রতিষ্ঠান (সিসিটিও) এবং কিছু শহরে পাবলিক পরিবহন এবং বিদ্যুৎ বিতরণ হিসাবে ক্রাইস্টচার্চ গুরুত্বপূর্ণ অবকাঠামো পরিচালনা করে থাকে।
রবার্ট পুর
রবার্ট মন্টাগু পুর, ডিএসও, সিআইই (Robert Poore; জন্ম: ২০ মার্চ, ১৮৬৬ - মৃত্যু: ১৪ জুলাই, ১৯৩৮) আয়ারল্যান্ডের ডাবলিনে জন্মগ্রহণকারী বিখ্যাত দক্ষিণ আফ্রিকান আন্তর্জাতিক ক্রিকেট তারকা ও ব্রিটিশ সেনা কর্মকর্তা ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সময়কালে সংক্ষিপ্ত সময়ের জন্যে দক্ষিণ আফ্রিকা দলের পক্ষে আন্তর্জাতিক ক্রিকেটে অংশগ্রহণ করেছিলেন। এছাড়াও প্রথম-শ্রেণীর ইংরেজ কাউন্টি ক্রিকেটে হ্যাম্পশায়ার দলের প্রতিনিধিত্ব করেছেন রবার্ট পুর। দলে তিনি মূলতঃ ডানহাতি ব্যাটসম্যান হিসেবে খেলতেন।
১৮৯৬ সালে ব্রিটিশ সেনা কর্মকর্তা হিসেবে দক্ষিণ আফ্রিকায় দায়িত্ব পালন করেন। সেখানেই দক্ষিণ আফ্রিকা ক্রিকেট দলের পক্ষে তিনটিমাত্র টেস্টে অংশগ্রহণের সুযোগ পেয়েছিলেন। মেজর পদবী ধারণ করা অবস্থাতেই তিনি তার খেলোয়াড়ী জীবনের অধিকাংশ খেলায় অংশ নিয়েছিলেন। এক পর্যায়ে ব্রিগেডিয়ার জেনারেল পদবীতে ভূষিত হন। এ. এ. থমসন লিখিত ‘অড ম্যান ইন’ শীর্ষক গ্রন্থে লিও কুপার ভূমিকাংশে তাকে খামখেয়ালি স্বভাবে দণ্ডায়মান থাকার কথা উল্লেখ করেছেন।
সামরিক জীবন
মেজর রবার্ট পুর ও রিয়ার এডমিরাল আর্মার ললি-করির কন্যা জুলিয়ানা লরি করি দম্পতির সন্তান ছিলেন রবার্ট পুর।
সপ্তম হাসার্সে যোগদান করেন ও ১৮৯৬ থেকে ১৮৯৭ সময়কালে রোডেশিয়ায় সংঘটিত দ্বিতীয় মাতাবেলে যুদ্ধে অংশগ্রহণ করেছিলেন তিনি। ১৮৯৯ থেকে ১৯০২ সময়কালে দক্ষিণ আফ্রিকায় সংঘটিত দ্বিতীয় বোর যুদ্ধ চলাকালীন প্রভোস্ট মার্শাল হিসেবে নিযুক্ত হন। তন্মধ্যে, ১৯০১ সালে ডিস্টিংগুইশড সার্ভিস অর্ডার (ডিএসও) পদকধারী হন।
ব্রেকার মোরেন্ট ও পিটার হ্যান্ডককের বিচারের শুনানি ও ফাঁসি চলাকালীন রবার্টপুর প্রভোস্ট মার্শালের দায়িত্বে ছিলেন। তাদের মামলাবিষয়ক সমসাময়িক ঘটনাবলী তিনি ব্যক্তিগত দিনলিপিতে টুকে রেখেছিলেন সযত্নে।
প্রথম-শ্রেণীর ক্রিকেট
১৮৯৯ সালে রবার্ট পুর সমগ্র ইংল্যান্ডের মধ্যে সর্বাধিক রান সংগ্রহকারীর ভূমিকায় অবতীর্ণ হয়েছিলেন। ১২ জুন থেকে ১২ আগস্ট সময়কালে ১১৬.৫৮ গড়ে ১৩৯৯ রান তুলেছিলেন। তন্মধ্যে, সাতটি সেঞ্চুরি করেছিলেন তিনি। এ পর্যায়ে সমারসেটের বিপক্ষে অপরাজিত ৩০৪ রান তুলেন। ষষ্ঠ উইকেটে জুটিতে সতীর্থ সেনা কর্মকর্তা ক্যাপ্টেন উইনিয়ার্ডের সাথে চারশতাধিক রানের জুটি গড়েন। অদ্যাবধি, কাউন্টি ক্রিকেটে ঐ উইকেটে তা সর্বোচ্চ রানের স্বীকৃতি পেয়ে আসছে। পুরো মৌসুমে ২১ ইনিংস খেলে ৯১.২৩ গড়ে ১,৫৫১ রান তুলেছিলেন তিনি। এক ইংরেজ মৌসুমে গড়ের ঐ রেকর্ডটি পরবর্তীতে ১৯৩০ সালে ডন ব্র্যাডম্যান ৯৮.৬৬ গড়ে রান সংগ্রহে করে নিজের করে নেন। ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন।
১৮৯৯ মৌসুমে বোর যুদ্ধ শেষে দক্ষিণ আফ্রিকায় ফিরে আসেন। ভাঙ্গা হাত নিয়ে ইংল্যান্ডে প্রত্যাবর্তন করেন। ১৯০২ সালের অধিকাংশ সময় মাঠের বাইরে অবস্থান করতে বাধ্য হন। তাসত্ত্বেও, হ্যাম্পশায়ারের সদস্যরূপে সফরকারী অস্ট্রেলিয়া একাদশের বিপক্ষে পোতানো উইকেটে হিউ ট্রাম্বলের অগ্নি গোলকসম বোলিং রুখে দিয়ে অপরাজিত ৬২ রান তুলেন। ১৯০৩ সালেও এ ধারা অব্যাহত রাখাকালে গ্রীষ্মে ভারতে চলে যান। ১৯০৪ সালের মাঝামাঝি সময়ে হ্যাম্পশায়ারে যোগদান করলেও খেলায় তার ছন্দ ছিল না। কয়েকটি ব্যাটিং অনুপযোগী পিচে খেললেও নয় খেলায় অংশ নিয়ে বিশের নিচের গড়ে রান তুলেন। কেবলমাত্র একবার অনুপযোগী পিচে সাসেক্সের বিপক্ষে ১৮৯৯ সালের ন্যায় নিজেকে মেলে ধরেন।
১৯০৫ সালেও সবগুলো খেলায় অংশ নিতে পারেননি রবার্ট পুর। তাসত্ত্বেও ১৯০৬ সালে ডার্বিশায়ারের বিপক্ষে দলের অগ্রযাত্রায় সংযুক্ত হন। দুই খেলায় ২৩২ রান সংগ্রহ করেছিলেন। তন্মধ্যে সাসেক্সের বিপক্ষে ১২৯ রান তুলেছিলেন। কিন্তু, আরও একবার আঘাতের কবলে পড়লে তার খেলোয়াড়ী জীবনের ইতি টানতে হয়।
বেশকিছু সাফল্যের সাথে যুক্ত থাকলেও রবার্ট পুর খেলায় পুরোপুরি নিজেকে মোহাবিষ্ট করতে পারেননি। আনুষ্ঠানিকভাবে ক্রিকেট খেলা শিখেননি; সবটুকুই স্বভাবজাত ছিল। একবার ভারতের পশ্চিমাংশে আয়োজিত লন টেনিস প্রতিযোগিতায় শিরোপা জয় করেছিলেন। সপ্তম হাসার্সের সাথে ভারতে গমনকালে ক্রিকেটের প্রতি তার ভালোবাসার বহিঃপ্রকাশ ঘটিয়েছেন। পঞ্চাশোর্ধ্ব বয়সেও ক্লাব ক্রিকেটে বিপজ্জ্বনক ব্যাটসম্যানের মর্যাদা পেয়েছেন। ১৯১৩ সালের শেষার্ধ্বেও ভারতে প্রথম-শ্রেণীর ক্রিকেটে অংশ নিয়েছেন।
ব্যক্তিগত জীবন
ব্যক্তিগত জীবনে বিবাহিত ছিলেন তিনি। ১৮৯৮ সালে ক্যাপ্টেন চার্লস ডগলাস হ্যামিল্টনের কন্যা ও ত্রয়োদশ হ্যামিল্টন ডিউকের বোন লেডি ফ্লোরা মেরি ইডা ডগলাস হ্যামিল্টনের সাথে পরিণয়সূত্র স্থাপন করেন। এ দম্পতি নিঃসন্তান ছিলেন। বিয়ের তিন বছর বাদে রবার্ট পুরের বোন নিনা মেরি বেনিটা পুরের সাথে শ্যালকের বিয়ে হয়।
১৪ জুলাই, ১৯৩৮ তারিখে ইংল্যান্ডের বসকোম্বে ৭২ বছর বয়সে রবার্ট পুরের দেহাবসান ঘটে।
উইন্ডোজ ১০ মোবাইল
উইন্ডোজ ১০ মোবাইল হলো বন্ধ মোবাইল অপারেটিং সিস্টেম, এটির উন্নয়ন করছে মাইক্রোসফট কোম্পানি৷ এটি প্রথম মুক্তি পায় ২০১৫ সালে ৷ এটি উইন্ডোজ ফোন ৮.১ এর উত্তরাধিকারী৷ কিন্তু মাইক্রোসফট দ্বারা পিসি অপারেটিং সিস্টেম উইন্ডোজ ১০ সংস্করণ হিসাবে বিক্রি করা হয়েছিল৷
ডেভিড বেকহ্যাম
ডেভিড রবার্ট যোসেফ বেকহ্যাম (ইংরেজি David Robert Joseph Beckham) (জন্ম মে ২, ১৯৭৫) একজন ইংরেজ ফুটবলার। তিনি মেজর লিগ সকারের দল লস এঞ্জেলস গ্যলাক্সির বর্তমান অধিনায়ক। এখন তিনি ইতালির সিরি এ লিগের ফুটবল ক্লাব এসি মিলানের কাহে ধারে আছেন। এছাড়া ইংল্যান্ড জাতীয় ফুটবল দলের বর্তমান খেলোয়াড় এবং সাবেক অধিনায়ক। তার বিশ্ব পরিচিতির অন্যতম কারণ তার জাদুকরি ফ্রি কিক এবং আলোচনার কেন্দ্রবিন্দু নিজস্ব জীবন। তিনি মার্কিন গায়িকা ভিকটোরিয়া বেকহ্যামকে বিয়ে করেন এবং বর্তমানে বেভার্লি হিলস্‌, ক্যালিফোর্নিয়াতে বসবাস করেন।
তিনি দুইবার ফিফা বর্ষসেরা খেলোয়াড় নির্বাচনে দ্বিতীয় স্থান লাভ করেন। ২০০৪ সালে তিনি ছিলেন সর্বোচ্চ বেতন প্রাপ্ত পেশাদার খেলোয়াড়। এছাড়াও ২০০৩ এবং ২০০৪ সালে তিনি গুগলে খেলাধুলা সম্পর্কিত সর্বাধিক অনুসন্ধানকৃত ব্যক্তিত্ব। নভেম্বর ১৫, ২০০০ থেকে জুলাই ২, ২০০৬ পর্যন্ত বেকহ্যাম মোট ৫৮টি প্রতিযোগিতামূলক খেলায় ইংল্যান্ড ফুটবল দলের অধিনায়কের দায়িত্ব পালন করেছেন। ২০০৬ সালের ফিফা বিশ্বকাপে দলের হতাশাজনক নৈপূণ্যের পর তিনি অধিনায়ক হিসাবে পদত্যাগ করেন। মাঝখানে কিছুদিন দলের বাইরে থাকলেও বর্তমানে তিনি দলের নিয়মিত খেলোয়াড়।
১৯৯২ সালে ১৭ বছর বয়সে ম্যানচেস্টার ইউনাইটেড হয়ে বেকহ্যামের পেশাদার খেলোয়াড়ি জীবন শুরু হয়। বেকহ্যাম থাকা অবস্থায় ম্যানচেস্টার ইউনাইটেড ছয়বার প্রিমিয়ার লিগ, দুইবার এফএ কাপ এবং ১৯৯৯ সালে উয়েফা চ্যাম্পিয়ন্স লিগ শিরোপা অর্জন করে। ২০০৩ সালে তিনি পাঁচ বছরের চুক্তিতে রিয়াল মাদ্রিদে যোগদান করেন। রিয়ালের হয়ে বিনা সাফল্যে তিনটি মৌসুম কাটানোর পর শেষ মৌসুমে এসে লা লিগা অর্জন করেন। জানুয়ারি, ২০০৭ সালে জানানো হয় যে, বেকহ্যাম লস এঞ্জেলস গ্যলাক্সির সাথে পরবর্তী পাঁচ বছরের জন্য চুক্তি বদ্ধ হয়েছেন। রিয়ালের হয়ে জুন ১৭, ২০০৭ সালে বেকহ্যাম তার শেষ ম্যাচ খেলেন।
গ্যালাক্সির সাথে জুলাই ১, ২০০৭ শুরু হওয়া চুক্তির ফলে তিনি মেজর লিগ সকার ইতিহাসে সর্বোচ্চ বেতনভোগী খেলোয়াড়। গ্যালাক্সির হয়ে তার অভিষেক ঘটে জুলাই ২১, ২০০৭ সালে চেলসির সাথে এক প্রীতি খেলায়। দলের হয়ে আগস্ট ১৫, ২০০৭ সালে তিনি প্রথম প্রতিযোগিতামূলক খেলায় অংশ নেন ২০০৭ সুপার লিগার সেমি-ফাইনালে। এই ম্যাচে তিনি নিজে একটি গোল এবং আরেকটি গোলে সহায়তা করেন। লিগের প্রথম খেলায় অংশ নেন আগস্ট ১৮, ২০০৭ সালে নিউইয়র্ক রেড বুলস দলের বিপক্ষে। রেকর্ড সংখ্যক দর্শকের সামনে এই খেলায় বেকহ্যাম দুইটি গোলে সাহায্য করেন।
রেকর্ড
বেকহ্যাম ইংল্যান্ডের ইতিহাসে অন্যতম দীর্ঘমেয়াদী অধিনায়ক। তিনি মোট ৫৮টি খেলায় ইংল্যান্ডের প্রতিনিধিত্ব করেছেন। ২০০৬ সালের ফিফা বিশ্বকাপে ইকুয়েডরের বিপক্ষে ফ্রি কিকে দেয়া গোলের সুবাদে বেকহ্যাম ফুটবলের দুইটি একচেটিয়া ক্লাবের সদস্য হবার গৌরব অর্জন করেনঃ একমাত্র ইংরেজ এবং যে কোন জাতীয়তায় একুশতম খেলোয়াড় যিনি তিনটি বিশ্বকাপে গোল করেছেন এবং বিশ্বকাপ ইতিহাসের পঞ্চম খেলোয়াড় যিনি দুইটি ফ্রি কিকে দেয়া গোলের মালিক। বাকি চারজন হলেন পেলে, রিভেলিনো, টিওফিলো, কিউবিলাস এবং বার্নাড।right|thumb
ম্যানচেস্টার ইউনাইটেড (১৯৯৩-২০০৩)
২০০০-২০০১,২০০২-২০০৩)
চলচ্চিত্রে উপস্থিতি
বেন্ড ইট লাইক বেকহ্যাম (Bend It Like Beckham)
চলচ্চিত্রটিতে ইচ্ছা থাকা স্বত্তেও বেকহ্যাম সময়ের অভাবে অভিনয় করতে পারেননি। বেকহ্যামের মতো দেখতে অ্যান্ডি হারমার তার অংশটুকুতে অভিনয় করেন। এছাড়াও এখানে বেকহ্যামের কিছু ভিডিও ব্যবহার করা হয়েছে।
'''দ্য গোল! ট্রাইলোজি''' (The Goal! Trilogy)
উইলিয়াম বোল্টস
উইলিয়াম বোল্টস (১৭৩৮–১৮০৮) ছিলেন একজন ওলন্দাজ বংশোদ্ভূত ব্রিটিশ বণিক। তিনি ব্রিটিশ ইস্ট ইন্ডিয়া কোম্পানির কর্মচারী হিসাবে তার কর্মজীবন শুরু করলেও পরবর্তীকালে একজন স্বাধীন বণিক হয়ে ওঠেন। এখনও তিনি তার রচিত ১৭৭২ সালে প্রকাশিত বই Considerations on India Affairs এর জন্য পরিচিত। পলাশীর যুদ্ধে ইংরেজদের বিজয়ের অল্প সময়ের মধ্যেই রচনা শুরু করা বইটিতে বাংলায় ইস্ট ইন্ডিয়া কোম্পানির প্রশাসনের বিশদ বিবরণ দেওয়া হয়েছিল। তাঁর লিপিবদ্ধ করা পর্যবেক্ষণ এবং অভিজ্ঞতাগুলো বাংলায় কোম্পানি শাসনের প্রকৃতি সম্পর্কে অনুসন্ধানকারী পণ্ডিতদের জন্য একটি অনন্য সংস্থান সরবরাহ করে। সারা জীবন জুড়ে বোল্টস নিজের পক্ষে এবং বিভিন্ন বাণিজ্যিক ও সরকারি অংশীদারদের সাথে একত্রে বিভিন্ন ব্যবসায়িক উদ্যোগের প্রস্তাব ও সম্পাদন অব্যাহত রেখেছিলেন। বোল্টসের মতো স্বতন্ত্র ব্যবসায়ীদের উদ্যোগগুলি সরকার এবং বড় কর্পোরেশনগুলিকে তাদের নিজস্ব স্বার্থের সম্প্রসারণে উত্সাহিত করার জন্য অনেক কিছু করেছিল।
জীবনী
উইলিয়াম বোল্টস ১৭৩৮ সালের ৭ ফেব্রুয়ারিতে নেদারল্যান্ডসের আমস্টারডামে জন্মগ্রহণ করেন। আমস্টারডামের ইংলিশ রিফর্মড চার্চের বাপ্তিস্মের রেজিস্টারে ১৭৩৮ সালের ২১ ফেব্রুয়ারি তাঁর বাপ্তিস্ম লিপিবদ্ধ করা হয়েছে। তার পিতা-মাতা ছিলেন উইলিয়াম এবং সারাহ বোল্টস। তাদের সম্পর্কে তেমন কিছু জানা যায়নি। প্রত্যক্ষদর্শীদের মতে সম্ভবত দুজনই ইংরেজ। যদিও পিওট মতামত দিয়েছিলে, তার বাবা বর্তমান জার্মানির প্যালাটিনেট (অঞ্চল) থেকে এসেছিলেন।
ইস্ট ইন্ডিয়া কোম্পানিতে চাকরি
পনেরো বছর বয়সে বোল্টস নেদারল্যান্ডস থেকে ইংল্যান্ডে চলে যান। ১৮০১ সালে দেওয়া একটি জবানবন্দি অনুসারে, বোল্টস ১৭৫৫ সালে পর্তুগালে থাকতেন। সেখানে তিনি হীরার ব্যবসায় কাজ করে কিছদিন কাটিয়েছিলেন। চার বছর পরে বোল্টস বাংলায় যাওয়ার সিদ্ধান্ত নেন। কলকাতায় তিনি ইস্ট ইন্ডিয়া কোম্পানির সেবায় নিযুক্ত ছিলেন। তিনি ইংরেজি, ডাচ, জার্মান, পর্তুগিজ ও ফরাসি ভাষা ছাড়াও বাংলা বলতে শিখেছিলেন। পরবর্তীতে তিনি কোম্পানির বেনারস (বারাণসী) কারখানায় নিযুক্ত হন। সেখানে তিনি একটি উলেন্স মার্ট খোলেন, সল্টপিটার (পটাসিয়াম নাইট্রেট) উত্পাদন বিকাশ করেন, আফিম বাগান স্থাপন করেন, তুলা আমদানি করেন এবং বুন্দেলখণ্ডের পান্না এবং ছত্তরপুর খনি থেকে হীরার ব্যবসাকে উত্সাহিত করেন। থাম্ব| বাংলায় ইস্ট ইন্ডিয়া কোম্পানির ব্যবসায়িক চর্চা প্রকাশ করে বোল্টসের বই।
আমের ভর্তা
আমের ভর্তা হল কাঁচা আমের কুচি, শোকনা (লংকা), রসুন ও তেল প্রভৃতি মিশিয়ে মাখিয়ে তৈরিকৃত একধরনের খাদ্য। আমের দিনে কাঁচা আমের ভর্তা। কাসুন্দি ও শুকনা বা কাঁচা মরিচ দিয়ে জিভে জল আনার মতো কাঁচা আমের ভর্তা করা যায়।
প্রস্তুতপ্রণালী
এটি বিভিন্ন উপায়ে প্রস্তুত করা যায়। নিচে ৩ স্বাদে কাঁচা আমের ভর্তা প্রস্তুত করার পদ্ধতি দেয়া হলোঃ
নরম্যান মার্শাল
নরম্যান এজার মার্শাল (Norman Marshall; জন্ম: ২৭ ফেব্রুয়ারি, ১৯২৪ - মৃত্যু: ১১ আগস্ট, ২০০৭) বার্বাডোসের সেন্ট টমাসের ওয়েলচম্যান হল প্লান্টেশন এলাকায় জন্মগ্রহণকারী বিশিষ্ট ওয়েস্ট ইন্ডিয়ান ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। প্রথম-শ্রেণীর ক্রিকেটে বার্বাডোসের প্রতিনিধিত্ব করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হতেন। অফ-স্পিন বোলিংয়ের পাশাপাশি মাঝারীসারিতে ব্যাটিং করতেন নরম্যান মার্শাল।
প্রারম্ভিক জীবন
ফাউন্ডেশন স্কুলে অধ্যয়ন করেন তিনি। ১৯৪০-৪১ মৌসুম থেকে ১৯৫৮-৫৯ মৌসুম পর্যন্ত প্রথম-শ্রেণীর ক্রিকেটে অংশগ্রহণ করেন। প্রথম-শ্রেণীর ক্রিকেটে অধিকাংশ সময়ই বার্বাডোসের পক্ষে খেললেও কাজ করার সুবাদে ১৯৫৪ ও ১৯৫৫ সালে ত্রিনিদাদের পক্ষে চারবার অংশগ্রহণ করেছেন তিনি। ১৯৫১-৫২ মৌসুমে ব্রিটিশ গায়ানার বিপক্ষে বার্বাডোসের সদস্যরূপে নিজস্ব সর্বোচ্চ ১৩৪ রান তুলেন। এছাড়াও, ১৯৪৬-৪৭ মৌসুমে জ্যামাইকার বিপক্ষে নিজস্ব সেরা বোলিং পরিসংখ্যান ৬/১১৭ গড়েন।
আন্তর্জাতিক ক্রিকেট
খুবই মিতব্যয়ী বোলিং করতেন মার্শাল। এছাড়াও, আক্রমণাত্মকধর্মী ব্যাটিংয়ের অধিকারী ছিলেন। ১৯৫৫ সালে ৩১ বছর বয়সে অস্ট্রেলিয়ার বিপক্ষে একমাত্র টেস্টে অংশগ্রহণ করেন। জর্জটাউনে ২৬ এপ্রিল, ১৯৫৫ তারিখে অনুষ্ঠিত নিম্নমূখী রান সংগ্রহের প্রবণতার ঐ টেস্টে তিনি ০ ও ৮ এবং ২/৬২ পেয়েছিলেন। ঐ খেলায় তার দল ৮ উইকেটে পরাজিত হয়েছিল। এরপর আর তাকে টেস্ট দলে নেয়া হয়নি। মৎস্য আহরণ শেষে ফিরে আসলে তিনি তার অন্তর্ভূক্তির কথা জানতে পারেন।
খনিজ সম্পদ উন্নয়ন ব্যুরো
খনিজ সম্পদ উন্নয়ন ব্যুরো হল বাংলাদেশ সরকারের একটি ব্যুরো, যা খনিজ সম্পদ ব্যবস্থাপনা, উত্তোলন ও তদারকির দায়িত্বে নিয়োজিত। এর সদরদপ্তর ঢাকায় অবস্থিত।
নরম্যান মার্শাল
অবসর
১৯৩৯ সালে বার্বাডোসে ওয়ান্ডেরার্স ক্লাবে খেলেন। সেখানে তিনি কিছু সময় কর্মক্ষেত্রে নিয়োজিত থাকেন। প্রথম-শ্রেণীর খেলোয়াড়ী জীবন থেকে অবসর নেয়ার পর সিঙ্গার কোম্পানীর নির্বাহী হিসেবে পেরু ও ভেনেজুয়েলায গমন করেন। ঐ দেশগুলোয়ও ক্রিকেটের সাথে নিজেকে সম্পৃক্ত রেখেছেন। বার্বাডোসে ফিরে পঞ্চাশ বছর বয়সেও ওয়ান্ডেরার্স দলকে মধ্যমস্তরের বিভাগে নিয়ে যেতে সক্ষমতা দেখান।
খনিজ সম্পদ উন্নয়ন ব্যুরো
ইতিহাস
১৯৬২ সালে পাকিস্তান সরকারের শিল্পী মন্ত্রণালয়ের অধীনে খনিজ সম্পদ উন্নয়ন ব্যুরো প্রতিষ্ঠিত হয়। ১৯৭১ সালে বাংলাদেশ স্বাধীন হয়। স্বাধীনতার পর এটি বাংলাদেশ বিদ্যুৎ, জ্বালানি ও খনিজ সম্পদ মন্ত্রণালয়ের অধীনস্থ হয়। খনি ও খনিজ সম্পদ আইন ১৯৯২ ও খনি ও খনিজ সম্পদ বিধিমালা ২০১২ অনুযায়ী এটি পরিচালিত হয়।
নরম্যান মার্শাল
অবসর
তার ভাই রয় মার্শাল ওয়েস্ট ইন্ডিজের পক্ষে টেস্ট ক্রিকেটে অংশগ্রহণ করেছেন ও ত্রিশ সহস্রাধিক প্রথম-শ্রেণীর ক্রিকেটে রান তুলেছেন যার অধিকাংশই ছিল হ্যাম্পশায়ারের সদস্যরূপে। ৮৩ বছর বয়সে ১১ আগস্ট, ২০০৭ তারিখে ক্রাইস্টচার্চের হ্যাস্টিংস এলাকায় তার দেহাবসান ঘটে। শেষদিনগুলোয় গভীর সমুদ্রে মৎস্য আহরণ করতেন ও নিয়মিতভাবে টেনিস খেলায় অংশ নিতেন।
হাবিবুন নাহার
হাবিবুন নাহার (জন্ম: ১৮ সেপ্টেম্বর ১৯৫৪) হলেন একজন বাংলাদেশী নারী রাজনীতিবিদ ও সংসদ সদস্য। তিনি ২০০৮ ও ২০১৮ সালের উপ নির্বাচনে বাংলাদেশ আওয়ামী লীগের প্রার্থী হিসেবে বাগেরহাট-৩ আসন থেকে সংসদ সদস্য নির্বাচিত হন। একাদশ সংসদ নির্বাচনে পরিবেশ মন্ত্রনালয়ে তিনি পরিবেশ উপমন্ত্রী হিসেবে দায়িত্ব পান।
জন্ম ও শিক্ষাজীবন
হাবিবুন নাহারের পৈতৃক বাড়ি বাগেরহাট জেলায়।
রাজনৈতিক জীবন
হাবিবুন নাহার ২০০৮ সালে বাগেরহাট-৩ থেকে প্রথমবারের মত সংসদ সদস্য নির্বাচিত হন। ২০১৪ সালের নির্বাচনে এ আসনে তার স্বামী তালুকদার আবদুল খালেক বিনা প্রতিদ্বন্দ্বিতায় সংসদ সদস্য নির্বাচিত হয়। খুলনা সিটি করপোরেশন নির্বাচনে মেয়র পদে প্রতিদ্বন্দ্বিতা করতে তালুকদার আবদুল খালেক পদত্যাগ করেন। জুন ২০১৮ সালে এ আসনে উপ-নির্বাচন অনুষ্ঠিত হয়। উপনির্বাচনে আওয়ামী লীগের দলীয় প্রার্থী হাবিবুন নাহার বিনা প্রতিদ্বন্দ্বিতায় সংসদ সদস্য নির্বাচিত হন।
দ্বাগ্স-পো-ব্কা'-ব্র্গ্যুদ
দ্বাগ্স-পো-ব্কা'-ব্র্গ্যুদ বলতে তিব্বতী বৌদ্ধধর্মের ব্কা'-ব্র্গ্যুদ ধর্মসম্প্রদায়ের সেই সমস্ত শাখা গোষ্ঠীগুলিকে একত্রে বলা হয়ে থাকে, যেগুলি বিখ্যাত তিব্বতী বৌদ্ধ পণ্ডিত স্গাম-পো-পা-ব্সোদ-নাম্স-রিন-ছেনের শিক্ষা অনুসরণ করে তৈরী হয়েছে। স্গাম-পো-পা-ব্সোদ-নাম্স-রিন-ছেন তিব্বতে দ্বাগ্স-পো-ল্হা-র্জে  বা দ্বাগ্স-পো অঞ্চলের চিকিৎসক নামে পরিচিত ছিলেন বলে সেইখান থেকেই দ্বাগ্স-পো-ব্কা'-ব্র্গ্যুদ নামের উদ্ভব হয়েছে।
প্রাথমিক শাখাগোষ্ঠী
স্গাম-পো-পা-ব্সোদ-নাম্স-রিন-ছেনের চারজন প্রধান শিষ্য যে চারটি ধর্মীয় গোষ্ঠীর সৃষ্টি করেছিলেন, সেইগুলির তালিকা নিম্নরূপঃ
পরবর্তী শাখাগোষ্ঠী
স্গাম-পো-পা-ব্সোদ-নাম্স-রিন-ছেনের অন্যতম প্রধান শিষ্য ফাগ-মো-গ্রু-পা-র্দো-র্জে-র্গ্যাল-পোর শিষ্যেরা যে আটটি ধর্মীয় গোষ্ঠীর সৃষ্টি করেছিলেন, সেইগুলির তালিকা নিম্নরূপঃ
এএফসি বোর্নমাথ
অ্যাথলেটিক ফুটবল ক্লাব বোর্নমাথ (, AFC Bournemouth; এছাড়াও এএফসি বোর্নমাথ নামে পরিচিত) হচ্ছে বোর্নমাথ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি প্রথমে ১৮৯০ সালে বস্কোম্ব জন'স ইন্সিটিউট নামে এবং ১৮৯৯ সালে বস্কোম্ব ফুটবল ক্লাব হিসেবে প্রতিষ্ঠিত হয়েছে। এএফসি বোর্নমাথ তাদের সকল হোম ম্যাচ ঐতিহ্যগতভাবে বোর্নমাথের ডিন কোর্টে খেলে থাকে; যার ধারণক্ষমতা হচ্ছে ১১,৩৬৪। বর্তমানে এই ক্লাবের ম্যানেজারের দায়িত্ব পালন করছেন জেসন টিন্ডল এবং সিইও-এর দায়িত্ব পালন করছেন জেফ মস্টিন। ইংরেজ রক্ষণভাগের খেলোয়াড় স্টিভ কুক এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এএফসি বোর্নমাথ এপর্যন্ত ২টি শিরোপা জয়লাভ করেছে; যার মধ্যে ১টি ইএফএল চ্যাম্পিয়নশিপ শিরোপা অন্যতম।
জাতীয় মহাসড়ক ৭৮ (নিউজিল্যান্ড)
জাতীয় মহাসড়ক ৭৮ নিউজিল্যান্ড একটি জাতীয় মহাসড়ক যা কেন্দ্রীয় তিমারুকে তার বন্দরের সাথে সংযুক্ত করেছে। এটি নিউজিল্যান্ডের সবচেয়ে সংক্ষিপ্ততম জাতীয় মহাসড়কের রেকর্ড ধারণ করে আছে, যার দৈর্ঘ্য মাত্র ।
জাতীয় মহাসড়ক ৭৮ সিবিডির ঠিক উত্তরে জাতীয় মহাসড়ক ১ থেকে শুরু হয়। এটি পর্যন্ত পূর্ব সেফটন সড়ককে স্টাফর্ড সড়ক পর্যন্ত অনুসরণ করে, যেখানে এটি পোর্ট লুপ সড়ক হয়ে যায়। রাস্তাটি তখন দক্ষিণ দ্বীপ মেইন ট্রাঙ্ক রেলপথের উত্তর-পূর্ব দিকে অগ্রসর হয় এবং লুপের চারপাশে ঘড়ির কাঁটার বিপরীত দিকে ঘুরে যাওয়ার আগে রেল লাইনের সমান্তরালে চলে যেতে পারে। মমহাসড়কটি মেরিন প্যারেড দিয়ে পোর্ট লুপ রোডের মোড়ে শেষ হয়। এটি একমাত্র জাতীয় মহাসড়ক যা নিজেকে অতিক্রম করে বলে মনে করা হয় (মোটরওয়ে অন/ অফ গণনা করা হয় না)।
পথরুঘাটের যুদ্ধ
পশ্চাদপট
১৮২৬ সালের ২৪ ফেব্রুয়ারি তারিখে ব্রিটিশ এবং মায়ানমারের জার মধ্যে হওয়া ইয়াণ্ডাবু সন্ধির চুক্তিমতে আসাম, আরাকান এবং আভা ব্রিটিশ শাসনের অধীনে যায়। ১৮৩৩ সালে মঙলদৈকে সদর হিসাবে দরং জেলা গঠন করা হয়। ডফলা আক্রমণ প্রতিহত করার সুবিধার্থে, বানপানী ইত্যাদি কারণে ১৮৩৫ সালে দরঙের সদর তেজপুরে স্থানান্তরিত করা হয়।
ব্রিটিশ সরকার ১৮৩২-৩৩ সালে দরঙে লাঙল প্রতি ৩ টাকা করে খাজনা ধরে প্রজাদের থেকে মোট ৪১,৫০৬ টাকা খাজনা উঠিয়েছিল। ১৮৪২-৪৩ সালে জমি পরিমাপ করে বস্তি (ঘর-বাড়ি করার উপযুক্ত), রুপিত (দ এবং চাষ উপযোগী) এবং ফরিঙতী (বাম চাষের উপযুক্ত) - এই তিনটি ভাগ করে খাজনা বাড়ায়। এই হিসাবে ১৮৪২-৪৩ সালে ১,৩৫,৪৫৮, ১৮৫২-৫৩ সালে ১,৫৭,৭৫৯ এবং ১৮৬২-৬৩ সালে ৭,৪৩,৪৮৯ টাকা খাজনা ওঠায়। ১৮৯২-৯৩ সালে পুনরায় জমি পরিমাপ করে ৫ টাকা হারে খাজনা বৃদ্ধি করা হয়।
এমনধরণের খাজনার ফলে মানুষ জুরুলা এবং অতিষ্ঠ হয়ে পড়ে পথরুঘাটে মানুষমেল করে ব্রিটিশদের খাজনা না দিতে সিদ্ধান্ত নেয়। ব্রিটিশরা খাজনা কম না করলে মানুষ বিদ্রোহের পথ নিতে বাধ্য হয়।
সমসাময়িক অন্যান্য কৃষক বিদ্রোহসমূহ
এর পরে ১৮৬৯ সালে বজালীতে, ১৮৯৪ সালের ১০ জানুয়ারিতে রঙিয়াতে, পরে কামরূপের লসিমা, হাজো ইত্যাদি ছাড়াও নলবাড়ি, করেদরং, টিহু, বরভাগ ইত্যাদিতেও ছড়িয়ে পড়ে।
১৮৯৪ সালের ২৮ জানুয়ারির ঘটনাবলী
১৮৯৪ সালের ২৮ জানুয়ারির দিনটি পথরুঘাটে মানুষমেল বসে। পথরুঘাট অঞ্চলের গ্রামগুলি থেকে বহু হাজার মানুষ এসে তহশিলদারের বাংলোর সামনে সমবেত হয়ে "হরি বোল", "আল্লাহু আকবর" ইত্যাদি ধ্বনি দিয়ে ব্রিটিশদের প্রতিবাদ আরম্ভ করে খাজনা কমাতে দাবী উত্থাপন করে। তহশিলদারের রিপোর্টমর্মে দরং জেলার জেলাধিপতি মি. অ্যান্ডারশন, আরক্ষী অধীক্ষক (J R Berington) এবং মঙলদৈর মহকুমাধিপতি মি. রেমিংটনও সশস্ত্র বাহিনীসহ সেখানে উপস্থিত হন এবং খাজনা কমিয়ে দেওয়া হবে না বলে দৃঢ় অবস্থান গ্রহণ করে। মানুষ উত্তেজিত হয়ে পড়ে এবং দুইপক্ষের মধ্যে তর্ক-বিতর্কের সৃষ্টি হয়। ক্রমশঃ পরিস্থিতি উত্তেজনাপূর্ণ হয়ে পড়ে এবং সরকারী বাহিনী বেরিংটনের আদেশমর্মে মানুষের উপরে গুলি চালনা করে। মানুষ দলি-চাপরা, লাঠি-ফর্মুতি ইত্যাদির প্রত্যুত্তর দিতে শুরু করে। হিন্দু-মুসলমান নির্বিশেষে থিতাতে ১৪০ জন নিহত এবং প্রায় ১৫০ জন প্রজ আহত হয়। সরকারী হিসাব মতে ১৫ জন নিহত এবং ৩৭ জন আহত বলে প্রকাশিত হয়।
থিয়েনচিন বন্দর
থিয়েনচিন বন্দর হল চীনের একটি প্রধান বন্দর। এই বন্দরটি চীনের উত্তর অঞ্চলের সর্ববৃহৎ বন্দর। বন্দরটি বোহাই উপসাগরের তীরে অবস্থিত । এই বন্দরকে কেন্দ্র করে থিয়েনচিন শহর গড়ে উঠেছে। বন্দরটি বিশ্বের চতুর্থ ব্যস্ততম কন্টেইনার বন্দর। এই বন্দরটি বেইজিং এর প্রবেশদ্বার হিসাবে পরিচিত।এই বন্দর শহর থেকে বেইজিং এর দূরত্ব ৬০ কিলোমিটার।বন্দরটি চীন মধ্যে মানুষ দ্বারা সবচেয়ে বড় বন্দর।এই বন্দরটি ১২১ বর্গ কিলোমিটার যায়গা নিয়ে গড়ে উঠেছে। থিয়েনচিন বন্দরটি বোহাই উপসাগর এর তীরে ৩৯ কিলোমিটার দীর্ঘ উপকূল রেখা বরাবর গড়ে উঠেছে।বন্দরটির সঙ্গে বিশ্বের ১৮০টি দেশের ৬০০ বন্দরের সঙ্গে যোগাযোগ রয়েছে।বন্দরটি পশ্চাৎ ভূমিতে বেইজিং ও থিয়েনচিনের মত দেশের প্রথম সারির মহানগরীতে অবস্থিত। এই বন্দরের ১৪০টি চালু জেটি রয়েছে।এই বন্দর দ্বারা বছরে ৫০০ মিলিয়ন টন কার্গো পণ্য ও ১৩ মিলিয়ন কন্টেইনার পরিবহন করা হয়।চীনের উত্তর অংশের অর্থনীতি এই বন্দরের উপর অনেক অংশেই নির্ভরশীল।বন্দরটি কে কেন্দ্র করে থিয়েনচিন শহরের বিভিন্ন শিল্প কলকারখানা গড়ে উঠেছে।এই বন্দরে জাহাজ নির্মাণ শিল্প রয়েছে।চীনের বৈদেশিক বিনিজ্যের অনেক অংশই এই বন্দর দ্বারা সম্পন্ন হয়।
অবস্থান
থিয়েনচিন বন্দরটি চীন দেশের উত্তর অঞ্চলে অবস্থিত। এই বন্দরটি চীন এর পূর্ব উপকূল এর বোহাই উপসাগর এর তীরে গড়ে উঠেছে। এটি থিয়েনচিন শহরের বন্দর।এই বন্দরটি চীন এর রাজধানী শহর বেইজিং থেকে ৬০ কিলোমিটার দূরে অবস্থিত।বন্দরটি ৩৮.৫৮ ডিগ্রী উত্তর ও ১১৭.৭৮ ডিগ্রী পূর্বে অবস্থান করছে।এই বন্দর সমুদ্র সমতল থেকে ০ মিটার থেকে ২ মিটার উচ্চতায় অবস্থিত।
পোতাশ্রয়
থিয়েনচিন বন্দরের পোতাশ্রয়টি একটি স্বাভাবিক ভাবে গড়ে ওঠা প্রাকৃতিক পোতাশ্রয়।পোতাশ্রয়টির গড় গভীরতা ১০ মিটার বা ৩১ ফুট এর বেশি।ফলে এই বন্দরের বড় জাহাজ সহজেই প্রবেশ করতে বা নোঙর করতে পাড়ে।
পরিকাঠামো
বন্দরটিতে পণ্য দ্রব্য পরিবহনের জন্য উন্নত পরিকাঠামোোর ব্যবস্থা রয়েছে।বন্দরের কন্টেইনার নামানো ও জাহাজে কন্টেইনার তোলার জন্য সুব্যবস্থা রয়েজে।এই বন্দর ঘণ্টায় ১৪০ টি কন্টেইনার পরিবহন করতে পারে।
পশ্চাৎভূমি
বন্দরটির পশ্চাৎ ভূমি দেশের অন্য বন্দর গুলির থেকে অনেক বড়।এই বন্দর দ্বারা দেশের উত্তর ভাগের পণ্য দ্রব্য পরিবহন করা হয়।
আমদানি-রপ্তানি
এই বন্দর দ্বারা খনিজ তেল, কোক কয়লা প্রভৃতি আমদানি করা হয়। বন্দরটির দ্বারা ইস্পাত, ইলেক্ট্রনিক্স যন্ত্রপাতি রপ্তানি করা হয় ।
জামাল লাসেলস
জামাল লাসেলস (Jamaal Lascelles; জন্ম: ১১ নভেম্বর ১৯৯৩) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১১ সালে, জামাল ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
জামাল লাসেলস ১৯৯৩ সালের ১১ই নভেম্বর তারিখে ইংল্যান্ডের ডার্বিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
জন ওরবয়েস
জন ডেরেক র‌্যাডফোর্ড (পূর্বে জন ওরবয়েস ; জন্ম জুন ১৯৫৭) একজন ব্রিটিশ অপরাধী, যিনি ব্ল্যাক ক্যাব রেপিস্ট নামে পরিচিত। ২০০৯ সালে ১২ জন মহিলার উপর হামলার জন্য ওরবয়েস দোষী সাব্যস্ত হন। পুলিশ বলেছিল, তার হয়তো শতাধিক শিকার রয়েছে।
জীবনের প্রথমার্ধ
মিডলসেক্সের এনফিল্ডে জন্ম, ওয়রবয়েস কিছু যোগ্যতার সাথে স্কুল ছেড়েছিল এবং মিল্কম্যান, জুনিয়র ডেইরি ম্যানেজার এবং সিকিউরিটি গার্ড সহ চাকরিতে নিযুক্ত ছিল। ১৯৯১ সালে কেট সান্তোসকে বিয়ে করার আগে তিনি দক্ষিণ লন্ডনের রোদারহিথেতে একা থাকতেন; চার বছর পর দম্পতি আলাদা হয়ে যায়। সান্তোস বলেছেন যে তিনি তার মেয়েকে যৌন নিপীড়ন করেছেন এবং তিনি স্বীকার করেছেন যে তিনি বাড়িতে চর্চা করে অন্য নারীদের উপর আক্রমণ করতেন। ২০০৮ সালে গ্রেপ্তারের সময় তিনি একটি সম্পর্কে ছিলেন।
লিজেন্ডস অব রূপগঞ্জ
লিজেন্ডস অব রূপগঞ্জ একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটির পূর্ব নাম ছিল গাজী ট্যাংক ক্রিকেটার্স। রূপগঞ্জ হল ঢাকার পূর্বে অবস্থিত একটি শহর, যেটি ক্লাবটির বর্তমান মালিক মহিউদ্দিন খান বাদলের হোমটাউন।
শেরপুর
শেরপুর বাংলাদেশের উত্তরে অবস্থিত ময়মনসিংহ বিভাগের একটি শহর। প্রশাসনিকভাবে এটি শেরপুর জেলার সদরদপ্তর। এর আয়তন ২৩.৪ বর্গকিলোমিটার এবং জনসংখ্যা ৯৭,৯৭৯ জন। এটি ক শ্রেণীর পৌরসভা দ্বারা শাসিত হয়।
নামকরণ
পুর্বে শেরপুরে যেতে ব্রহ্মপুত্র নদ খেয়া পাড়ি দিতে হত। খেয়া পারাপারের জন্য দশকাহন কড়ি নির্ধারিত ছিল বলে এ এলাকা দশকাহনিয়া নামে পরিচিতি লাভ করে। সপ্তদশ শতাব্দীর প্রথম দিকে ভাওয়ালের গাজী, ঈসা খানের বংশধর থেকে দশকাহনিয়া এলাকা দখল করে নেয়। দশকাহনিয়া পরগনা পরবর্তীতে গাজী বংশের শেষ জমিদার শের আলী গাজীর নামানুসারে শেরপুর নামে নামকরণ করা হয়।
ইতিহাস
শেরপুর অঞ্চল প্রাচীনকালে কামরূপা রাজ্যের অংশ ছিল। মুঘল সম্রাট আকবরের শাসনামলে এই এলাকা দশকাহনিয়া বাজু নামে পরিচিত ছিল। ওয়ারেন হেস্টিংস থেকে কর্ণওয়ালিস-এর সময়ে ইস্ট ইন্ডিয়া কোম্পানি এবং স্থানীয় জমিদারদের বিরুদ্ধে ফকির-সন্ন্যাসী বিদ্রোহ অনুষ্ঠিত হয়; ফকির আন্দোলনের নেতা টিপু শাহ এই এলাকায় সার্বভৌমত্ব ঘোষণা করে এবং গরজরিপার তার রাজধানী স্থাপন করেন। খোশ মুহাম্মদ চৌধুরীর নেতৃত্বে শেরপুরের কামারের চরে ১৯০৬, ১৯১৪ ও ১৯১৭ সালে কৃষক সম্মেলন অনুষ্ঠিত হয়। ১৮৩৮-৪৮ সালে নানকার, টঙ্ক, বাওয়ালী, মহাজনী, ইজারাদারি ব্যবস্থার বিরুদ্ধে শেরপুরে কমিউনিস্টরা বিদ্রোহ করে। ১৮৯৭ সালে এক ভয়াবহ ভূমিকম্প ব্রহ্মপুত্রের গতিপথ পশ্চিম দিকে পরিবর্তন করে এবং যমুনার সঙ্গে একত্রীকরণ করতে বাধ্য করে; এটি অনেক প্রাচীন ভবনেও মারাত্মক ক্ষতি করে।
ভূগোল
শেরপুর ময়মনসিংহ থেকে উত্তর পশ্চিমে এবং যমুনা সেতু থেকে উত্তর পূর্বে, ২৫°১'৯" উত্তর অক্ষাংশ এবং ৯০°০'৪৯" পূর্ব দ্রাঘিমাংশে অবস্থিত। সড়কপথে ঢাকা থেকে শেরপুরের দুরত্ব ১৯৮ কিলোমিটার।
জনসংখ্যা
২০১১ সালের আদমশুমারি অনুযায়ী শেরপুরের জনসংখ্যা ৯৭,৯৭৯ জন। যার মধ্যে পুরুষ ৪৯,৬২২ জন এবং নারী ৪৮,৩৫৭ জন। যারা ২২,৬৬৫টি পরিবারে বা খানায় বাস করে। নারী ও পুরুষের লিঙ্গ অনুপাত হল ১০০ঃ১০৩, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯। শেরপুর শহরের স্বাক্ষরতার হার ৫৬.২%, যেখানে জাতীয় শহুরে স্বাক্ষরতার হার ৬৬.৪%।
ঐতিহাসিক স্থাপনা
শেরপুর পৌরসভা
শেরপুর সরকারি ভিক্টোরিয়া একাডেমী
প্রশাসন
শেরপুর মিউনিসিপ্যাল ১৮৬৯ সালে প্রতিষ্ঠিত হয়। ১৯৬০ সালে মিউনিসিপ্যাল অ্যাডমিনিস্ট্রেশন অর্ডার অনুযায়ী মিউনিসিপ্যাল কমিটিতে পরিবর্তন হয়। ১৯৭২ সালে এটি পৌরসভায় রূপান্তর হয়। শেরপুর পৌরসভার আয়তন ২৩.৪ বর্গকিলোমিটার।
শেরপুর পৌরসভা ৯টি ওয়ার্ড ও ৪৬টি মহল্লা নিয়ে গঠিত। প্রতি ওয়ার্ডের জন্য সরাসরি ভোটে নির্বাচিত একজন কাউন্সিলর থাকেন। পৌরসভার প্রধান হলেন মেয়র। এছাড়াও তিন জন সংরক্ষিত নারী কাউন্সিলর রয়েছেন।
ইরানি রিয়াল
রিয়াল (প্রতীক: ﷼ ; আইএসও ৪২১৭ কোড: IRR) হল ইরানের মুদ্রার নাম।
যদিও "তোমান" (تومان) এখন আর ইরানি মুদ্রার অফিসিয়াল একক নয়, তবুও ইরানীরা সাধারণত এ এককেই টাকাকে প্রকাশ করে থাকে। এ ক্ষেত্রে ১ তোমান সমান ১০ রিয়াল। তবে পণ্যের দাম রিয়াল এককেই লেখা থাকে। যেমন: কোনো দোকানে রুটির প্যাকেটে এর দাম রিয়ালে লেখা থাকে (ধরি ১০,০০০ রিয়াল)। কিন্তু দোকানদারকে জিজ্ঞেস করলে সে বলবে এর দাম ১০০০ তোমান।
এ মুদ্রার জন্য কোনও আনুষ্ঠানিক প্রতীক নেই তবে ইরানি মানক আইএসআইআরআই ৮২০ টাইপরাইটারগুলোতে ব্যবহারের জন্য একটি প্রতীককে সংজ্ঞায়িত করা হয়েছে (উল্লেখ্য, এটি স্বয়ং স্ট্যান্ডার্ড কমিটির একটি আবিষ্কার) এবং দুটি ইরানীয স্ট্যান্ডার্ড আইএসআইআরআই ২৯০০ এবং আইএসআইআরআই ৩৩৪২ এর জন্য একটি ক্যারেকটার কোডকে সংজ্ঞায়িত করেছে। ইউনিকোড এর জন্য সামঞ্জস্যপূর্ণ একটি প্রতীক বরাদ্দ করেছে এবং তা হল:. । ২০১৩ সালের জুলাই মাসে ইরান সরকার ডলারের বিপরীতে রিয়ালের বিনিময় হারে ভর্তুকি হ্রাস করায় রিয়ালের দাম কমে এর আগের দামের অর্ধেক হয়ে যায়। ২০১৬ সালের ডিসেম্বরে ইরান সরকার তাদের দেশের মুদ্রা রিয়াল থেকে বহুল প্রচলিত তোমানে পরিবর্তন করার ঘোষণা দেয়। কিন্তু এ ধরনের পরিবর্তন করতে ইরানের সংসদের অনুমোদন প্রয়োজন। ২০১৯ সালে ইরানি মন্ত্রীরা চারটি শূন্য বাদ দিতে বিল পাশ করেন। এতে এক তোমানের দাম প্রচলিত দশ রিয়ালের পরিবর্তে একশ রিয়াল হয়ে যাবে।
ধ্রুপদী রিয়াল
১৮ শতাব্দীর শেষ এবং ১৯ শতাব্দীর শুরুর দিকে 1⁄৮, 1⁄৪, 1⁄২ ও ১ রিয়াল মূল্যমানের রৌপ্যমুদ্রা প্রবর্তন করা হয়।
২০১২ আইসিটি স্কাইপ বিতর্ক
২০১২-এর আইসিটি স্কাইপ বিতর্ক বা স্কাইপ কেলেঙ্কারি হলো বাংলাদেশের আন্তর্জাতিক অপরাধ ট্রাইব্যুনালের বিচারপতি ও চেয়ারম্যান মোহাম্মদ নিজামুল হক এবং ব্রাসেলসে অবস্থিত বাংলাদেশী আইনজীবী আহমেদ জিয়াউদ্দিনের মধ্যে স্কাইপ কথোপকথন এবং ইমেল ফাঁসের ঘটনা। একাত্তরের যুদ্ধাপরাধের অভিযোগে অভিযুক্তদের বিরুদ্ধে মামলা চলাকালে এই কথোপকথন সংগঠিত হয়েছিলো। দি ইকোনমিস্টের মতে, রেকর্ডিং এবং ইমেলগুলো নির্দেশ করে যে, বাংলাদেশ সরকার আন্তর্জাতিক অপরাধ ট্রাইব্যুনালে কার্যনির্বাহীর উপর দ্রুত বিচারের জন্য চাপ এবং হস্তক্ষেপ করার চেষ্টা করেছিল। নিজামুল হকের নিরপেক্ষতা ও স্বাধীনতার প্রশ্নে তাকে তলব করা হয়েছিল, কারণ জিয়াউদ্দিন তাকে ট্রাইব্যুনালের জন্য দলিল প্রস্তুত করতে সহায়তা করেছিলেন এবং নিজামুল হকের হয়ে বিস্তারিত সুপারিশ করেছিলেন তিনি। জিয়াউদ্দিন প্রসিকিউটর জায়েদ-আল-মালুম সহ অন্যান্য প্রসিকিউটরদেরও পরামর্শ দিয়েছিলেন আর প্রসিকিউটররা কীভাবে তাদের মামলা চালাবে সে সম্পর্কেও সে নিজামুল হককে অবহিত করেছিলেন। এর ফলশ্রুতিতে বিচারক, উপদেষ্টা এবং রাষ্ট্রপক্ষের মধ্যে অনৈতিক সংযোগ তৈরী হয়েছিল।
প্রিন্সিপাল স্টাফ অফিসার
প্রিন্সিপাল স্টাফ অফিসার (সংক্ষেপে পিএসও) বাংলাদেশের সশস্ত্র বাহিনী বিভাগের প্রধান। বাংলাদেশ সেনাবাহিনীর তিন তারকা পদক লেফটেন্যান্ট জেনারেলের নেতৃত্বে পরিচালিত হয়। বর্তমান প্রিন্সিপাল স্টাফ অফিসার লেফটেন্যান্ট জেনারেল ওয়াকার-উজ-জামান। নভেম্বর ২০২০ সাল থেকে তিনি এ পদে দায়িত্ব পালন করছেন।
২০১২ আইসিটি স্কাইপ বিতর্ক
১১ ই ডিসেম্বর ২০১২ এ, নিজামুল হক ব্যক্তিগত কারণ উল্লেখ করে আইসিটি-১ এর চেয়ারম্যান পদ থেকে পদত্যাগ করেন। জামায়াতে ইসলামী এই ট্রাইব্যুনালের বাতিলের দাবি করা সত্ত্বেও আইনমন্ত্রী শফিক আহমেদ বলেন যে, নিজামুল হকের পদত্যাগ বিচার কার্যক্রমকে বাঁধাগ্রস্ত করবে না। ১৩ ডিসেম্বর, তদানীন্তন দ্বিতীয় ট্রাইব্যুনালের প্রধান (আইসিটি -২) ফজলে কবিরকে নতুন চেয়ারম্যান হিসেবে মনোনীত করা হয়। পুনর্বিচারের দাবি করে আসামীদের আবেদন বাতিল করে দেওয়া হয়।
প্রিন্সিপাল স্টাফ অফিসার
ভূমিকা এবং কার্যাবলী
প্রিন্সিপাল স্টাফ অফিসার বাংলাদেশ সশস্ত্র বাহিনী বিভাগের প্রধান। প্রধানমন্ত্রীর কার্যালয় থেকে বাংলাদেশ সশস্ত্র বাহিনীকে আদেশ ও নিয়ন্ত্রণ করা হয়। সশস্ত্র বাহিনী বিভাগ প্রিন্সিপাল স্টাফ অফিসারের কার্যালয়, পাঁচটি অধিদপ্তর এবং একটি প্রশাসনিক কোম্পানি দিয়ে গঠিত।
২০১২ আইসিটি স্কাইপ বিতর্ক
পটভূমি
বাংলাদেশের মুক্তিযুদ্ধের সময় যুদ্ধাপরাধের অভিযোগে অভিযুক্ত সন্দেহভাজনদের বিচারের জন্য ২০০৯ সালে বাংলাদেশে আন্তর্জাতিক অপরাধ ট্রাইব্যুনাল গঠন করা হয়েছিল। ২০০৮ সালের নির্বাচনের ইশতেহারে আওয়ামী লীগ তা করার প্রতিশ্রুতি দিয়েছিল। ২০১০ থেকে ২০১২ সালের মধ্যে ট্রাইব্যুনাল এগারো জনকে সন্দেহভাজন হিসাবে অভিযুক্ত করে; তারা ছিল বিভিন্ন রাজনৈতিক নেতা, জামায়াতে ইসলামীর নয় জন, বিএনপি থেকে দুজন ও আওয়ামী লীগের শূন্য। স্কাইপ বিতর্ক চলাকালীন সালাহউদ্দিন কাদের চৌধুরী, মতিউর রহমান নিজামী ও গোলাম আযমের বিচার আইসিটি -১ এ চলছিল এবং দেলোয়ার হোসেন সাঈদীর বিচার প্রায় সমাপ্তের পথে ছিলো।
প্রিন্সিপাল স্টাফ অফিসার
ভূমিকা এবং কার্যাবলী
বাংলাদেশের প্রধানমন্ত্রীর সরাসরি অধীনে ও তত্ত্বাবধানে পরিচালিত হয় বিভাগটি। প্রাশাসনিক পরিষেবাগুলির উপর কর্তৃত্ব, নির্দেশনা ও নিয়ন্ত্রণ প্রধানমন্ত্রীই রাখেন। গণপ্রজাতন্ত্রী বাংলাদেশের প্রতিরক্ষা মন্ত্রণালয়ের একটি সমান্তরাল বিভাগ। সশস্ত্র বাহিনী বিভাগ একটি স্বাধীন মন্ত্রণালয় হিসেবে সরাসরি প্রধানমন্ত্রীর অধীনে কার্য সম্পাদন করেন।
২০১২ আইসিটি স্কাইপ বিতর্ক
পটভূমি
ডিসেম্বর ২০১২-তে, আইসিটি -১ এর প্রিজাইডিং জজ মোহাম্মদ নিজামুল হক দি ইকোনমিস্টের দু'জন সদস্যকে আদালতে হাজির হওয়ার জন্য একটি আদেশ পাস করেন এবং দাবি করেন যে তারা কীভাবে ই-মেইলগুলি পেল এবং তার মধ্যে এবং আইনজীবী জিয়াউদ্দিন এর মধ্যে কথোপকথনের বিষয়টিও তারা কীভাবে পেল? দ্য ইকোনোমিস্ট এর কাছে থাকা নথিগুলো সম্পর্কে হকের সাথে যোগাযোগ করার পরেই এই আদেশ এসেছিল। এই আদেশে আহমদ জিয়াউদ্দিনকে বিচারকদের সহায়তা করার জন্য বিশেষজ্ঞ হিসাবে উল্লেখ করা হয়, ব্যাখ্যা করা হয় যে, ট্রাইব্যুনালের নতুন আইনের জন্য বিচারকদের গবেষণা সহায়তার প্রয়োজন পরে। ৯ ডিসেম্বর আমার দেশ পত্রিকা কথোপকথনের প্রতিবেদন এবং প্রতিলিপি প্রকাশ করা শুরু করে এবং দি ইকোনমিস্ট ১৫ ডিসেম্বর আরও একটি প্রতিবেদন প্রকাশ করে।
প্রিন্সিপাল স্টাফ অফিসার
সংস্থা
সশস্ত্র বাহিনী বিভাগ প্রিন্সিপাল স্টাফ অফিসারের কার্যালয়, পাঁচটি অধিদপ্তর এবং একটি প্রশাসনিক কোম্পানি দিয়ে গঠিত।
২০১২ আইসিটি স্কাইপ বিতর্ক
প্রকাশ
দি ইকোনমিস্টের মতে, স্কাইপ কথোপকথন এবং ই-মেইল থেকে বুঝা যায় যে, বাংলাদেশ সরকার আন্তর্জাতিক অপরাধ ট্রাইব্যুনালে কার্যনির্বাহীকরণের জন্য চাপ এবং হস্তক্ষেপ করার চেষ্টা করেছিল। ১৪ ই অক্টোবর নিজামুল হক ও জিয়াউদ্দিনের মধ্যে কথোপকথনের সময় নিজামুল হক সরকারকে উল্লেখ করে বলেন,
প্রিন্সিপাল স্টাফ অফিসার
সংস্থা
পরিচালকের দপ্তর গুলো হল :
নিয়োগপ্রাপ্ত
নিম্নে ১৯৭৮ সাল থেকে এ পর্যন্ত সকল প্রিন্সিপাল স্টাফ অফিসারদের তালিকা দেয়া হলো।
২০১২ আইসিটি স্কাইপ বিতর্ক
প্রকাশ
১৫ ই অক্টোবর, নিজামুল হক বর্ণনা করেন যে, কীভাবে সরকারের একজন সদস্য "এই সন্ধ্যায় আমার সাথে দেখা করতে এসেছিলেন। তিনি আমাকে এই রায় দ্রুত পাস করতে বলেছিলেন। আমি তাকে বলেছিলাম, 'আমি কীভাবে এটি করতে পারি?" ... তিনি বলেছিলেন,' দ্রুত চেষ্টা করুন আপনি যেমনি পারেন। দি ইকোনমিস্ট আরও জানায় যে এই যোগাযোগ মাধ্যমে ব্রাসেলস-ভিত্তিক আইনজীবী জিয়াউদ্দিনের প্রভাব প্রকাশ পেয়েছে। ২৮ আগস্ট থেকে ২০ অক্টোবর, দু'জনেই প্রতিদিন প্রায় ২০ মিনিটের সমতুল্য কথা বলেছিলেন। জিয়াউদ্দিন নিজামুলের ডকুমেন্ট প্রস্তুত করতে তার কাছে হাজির হয়েছিলেন। ১২ ই মে, জিয়াউদ্দিন হককে "গোলামআজামচার্জসফাইনালড্রাফ্ট (GhulamAzamChargesFinalDraft)" নামে একটি নথি প্রেরণ করেন এবং পরের দিন ট্রাইব্যুনাল গোলাম আযমের বিরুদ্ধে অভিযোগ হিসাবে একটি স্বতন্ত্র নথি জারি করে। নিজামুল হকের সহকর্মী বিচারক শাহিনুর ইসলামের ভবিষ্যতের ব্যাপারেও জিয়াউদ্দীন হক পরামর্শ দিয়ে বলেন, "যদি তিনি না থামেন তবে তাকেও যেতে হবে, কারণ এটি আমাদের জন্য অত্যন্ত ক্ষতিকারক।"
দি ইকোনমিস্ট আরও বলে যে, এই কথোপকথনের মাধ্যমে জানা যায় যে, জিয়াউদ্দিন প্রধান প্রসিকিউটর জায়েদ-আল-মালুম সহ অন্যান্য বিচারক এবং প্রসিকিউটরদের সাথে একই বিষযগুলো নিয়ে আলোচনা করেছিলেন। ১১ ই ডিসেম্বর ২০১১-এ তিনি গোলাম আজমের বিরুদ্ধে মামলায় মালুম ও অন্য একজন প্রসিকিউটরকে সহায়তা দিয়েছিলেন এবং এই পরামর্শ নিজামুল হকের কাছে পাঠান তিনি। প্রসিকিউটররা তাদের অভিযোগ গঠনের পরেও, জিয়াউদ্দিন অভিযোগগুলোর বিষয়ে নিজামুল হককে সার্বক্ষণিক পরামর্শ দেয়া আব্যাহত রাখেন।
কথোপকথনের সময়, তাদের একজন বা দুজনই বিচারপতি জাহাঙ্গীর হোসেনকে "দুর্নীতিগ্রস্ত" বলে উল্লেখ করেছিলেন। বিচারপতি নিজামুল হক পদত্যাগ করার আগে জাহাঙ্গীর হোসেন তার নিজের পক্ষে আদালতে একটি আবেগময় বক্তব্য দিয়েছিলেন (হক তখন অনুপস্থিত ছিলেন)। হক এবং জিয়াউদ্দিন দ্বারা তার চরিত্রের কালিমা লেপন নিয়ে তিনি আপত্তি জানান। তিনি আমার দেশের স্কাইপ কথোপকথনের প্রচারের বিষয়েও আপত্তি জানিয়েছিলেন। হোসেন বলেন, বিএনপি সরকারের জ্বালানি উপদেষ্টা মাহমুদুর রহমানকে (বর্তমানে আমার দেশের সম্পাদক) নিয়ে জড়িত একটি মামলায় বসার জন্য তাকে নিয়োগ দেওয়া হয়েছিল। হোসেন বলেছিলেন যে মাহমুদুর রহমানের নামটি বড় শিরোনামে অন্তর্ভুক্ত করা উচিত নয়।
আহমেদ জিয়াউদ্দিন
আহমেদ জিয়াউদ্দিন হলেন একজন বাংলাদেশী আইনজীবী এবং আন্তর্জাতিক আইন আদালতের বিশেষ একাডেমিক, যিনি বেলজিয়ামের ব্রাসেলসে থাকেন এবং সেখানেই কর্মরত আছেন। তাঁর জন্ম পূর্ব পাকিস্তানের তদানীন্তন ঢাকায়, যেখানে তিনি কলেজ ও আইন বিশ্ববিদ্যালয় পড়াশোনা করেন এবং তাঁর ভাই ছিলেন মোহাম্মদ নিজামুল হকের বন্ধু। তারা একে অপরকে বহু বছর ধরে চেনেতেন। জিয়াউদ্দিন ব্রাসেলসের ক্যাথলিক বিশ্ববিদ্যালয়ের আন্তর্জাতিক আইনের অধ্যাপক, যেখানে তিনি বাংলা সেন্টার ফর জেনোসাইড স্টাডিজের পূর্ণকালীন পরিচালক হিসেবে আছেন। বাংলাদেশের একাত্তরের যুদ্ধাপরাধ সম্পর্কে তারা "দায়মুক্তির অন্তর্নিহিত সংস্কৃতি" অভিহিত করা প্রচারণা তার সংস্থা ইতি ঘটায়।
জিয়াউদ্দিন আন্তর্জাতিক ফৌজদারি আদালতে রোম চুক্তির পক্ষে ছিলেন বলে খ্যাতি লাভ করেন, যেখানে তিনি এশীয় সরকারদের এই চুক্তিটি স্বাক্ষর ও অনুমোদনের জন্য তদবির করেছিলেন। জিয়াউদ্দিন ২০০১ সাল থেকে কোয়ালিশন ফর দ্য এশীয় নেটওয়ার্ক ফর দ্য ইন্টারন্যাশনাল ক্রিমিনাল কোর্টের (সিআইসিসি) সমন্বয়ক হিসাবে যুক্ত ছিলেন এবং ইউনাইটেড নেশনস-এর সদস্য দেশগুলিকে আন্তর্জাতিক অপরাধ আদালত চুক্তির মাধ্যমে প্রতিষ্ঠিত রোম সংবিধানে স্বাক্ষর করার জন্য তিনি প্রচেষ্টা চালান। তিনি পাকিস্তান ও বাংলাদেশের মতো এশীয় দেশসমূহকে এই চুক্তি স্বাক্ষর করানো এবং তারপরে চুক্তিটি অনুমোদনের জন্য কাজ করেছিলেন  বাংলাদেশ এতে স্বাক্ষর করে এবং পরে ২০১০ সালে এটি অনুমোদিত হয়। একই বছরে বাংলাদেশের রোম সংবিধানের অনুমোদনের জন্য বাংলাদেশের আন্তর্জাতিক অপরাধ ট্রাইব্যুনাল প্রতিষ্ঠা সম্ভব হয়েছিল।
যুদ্ধাপরাধের বিচার চলাকালীন জিয়াউদ্দিন প্রধান বিচারপতি নিজামুল হকের পরামর্শ দিতেন। তিনি অভিযুক্ত গোলাম আযমের একজনের বিরুদ্ধে অভিযোগও খসড়া করেছিলেন। স্কাইপ বিতর্ক প্রকাশ্যে আসার কয়েক সপ্তাহ আগে, জিয়াউদ্দিন ২০১২ সালের নভেম্বরে হেগের আন্তর্জাতিক ফৌজদারি আদালতের স্টেটস অ্যাসেমব্লিউ স্টেটস পার্টির একটি সম্মেলনে অংশ নিয়েছিলেন, যেখানে বাংলাদেশের আন্তর্জাতিক অপরাধ ট্রাইব্যুনালের আসামির পক্ষে ডিফেন্স অ্যাটর্নি ছিলেন টবি ক্যাডম্যান তিনি এই প্রক্রিয়াটির সর্বাধিক সমালোচক ছিলেন।
ফলাফল
১১ ই ডিসেম্বর ২০১২, নিজামুল হক তার ব্যক্তিগত কারণ উল্লেখ করে আইসিটি -১ এর চেয়ারম্যান পদ থেকে পদত্যাগ করেন। ট্রাইব্যুনাল বাতিল করতে জামায়াতে ইসলামী র দাবি সত্ত্বেও আইনমন্ত্রী শফিক আহমেদ বলেন যে, হকের পদত্যাগ বিচারের কার্যক্রম বাধাগ্রস্ত করবে না। তিনি বলেন যে হক কোনভাবেই অনুচিত আচরণ করেনি এবং আইনের বিশেষজ্ঞদের সাথে পরামর্শ করার অধিকার তার ছিল। ১৩ ডিসেম্বর, তদানীন্তন দ্বিতীয় ট্রাইব্যুনালের প্রধান (আইসিটি -২) প্রধান ফজলে কবিরকে নতুন চেয়ারম্যান মনোনীত করা হয়।
১৯ ডিসেম্বর, বিবাদি একটি আবেদন জমা দেয়। প্রধান আইনজীবী জায়েদ-আল-মালুমকে অপসারণের জন্যও একটি আবেদন করা হয়েছিল। আইসিটি -১ এ বিএনপির এমপি সালাহউদ্দিন কাদের চৌধুরী আবেদনটি নিষ্পত্তি না হওয়া পর্যন্ত তার মামলা স্থগিতের দাবি জানান। ৩ জানুয়ারী, পুনর্বিচারের জন্য আসামীদের আবেদন বাতিল হয়ে যায়। আমার দেশের সম্পাদক মাহমুদুর রহমানকে ১১ এপ্রিল ২০১৩ তারিখে রিমান্ডে গ্রেপ্তার করা হয়েছিল, যার মধ্যে স্কাইপ কথোপকথন প্রকাশের জন্য রাষ্ট্রদ্রোহিতা, এবং শাহবাগের বিক্ষোভের বিষয়ে আমার দেশ থেকে আসা অন্যান্য প্রতিবেদনসহ বিভিন্ন অভিযোগ ছিল। এশীয় মানবাধিকার কমিশন জানিয়েছে যে তারা জেনেছে যে রহমানকে পুলিশি হেফাজতে নির্যাতন করা হয়েছে।
ইনসিডিয়াস: দ্য রেড ডোর
ইনসিডিয়াস: দ্য রেড ডোর ২০২৩ সালের মার্কিন অতিপ্রাকৃত লোমহর্ষক চলচ্চিত্র। লেই ওয়ানেল ও স্ক্টট টিমস ছবির গল্প লিখেছেন। প্যাট্রিক উইলসন ছবিটি পরিচালনা করেছেন এই চলচ্চিত্রটি পরিচালনার মাধ্যমে তিনি পরিচালক হিসেবে আত্মপ্রকাশ করেন। এটি ইনসিডিয়াস: চ্যাপ্টার ২ (২০১৩) এর সিক্যুয়েল এবং ইনসিডিয়াস ফ্র্যাঞ্চাইজির পঞ্চম কিস্তি। ৭ জুলাই ২০২৩ সালে ছবিটি পেক্ষাগৃহে মুক্তি পায়।
বর্ষমান পুন
বর্ষমান পুন (बर्षमान पुन) হচ্ছেন একজন নেপালের রাজনীতিবিদ যিনি আগস্ট ২০১১ থেকে মার্চ ২০১৩ পর্যন্ত নেপালের অর্থমন্ত্রী ছিলেন। তিনি নেপালের কমিউনিস্ট পার্টি (মাওবাদী-কেন্দ্র)-এর নেতা। তিনি মন্ত্রী হবার পূর্বে দলে কেন্দ্রীয় সেক্রেটারিয়েটের সদস্য এবং জনমুক্তি ফৌজের ডেপুটি কমান্ডার ছিলেন।
রাজনৈতিক জীবন
তার দল ১৯৯৬ সালে নেপালে জনযুদ্ধ শুরু করে যেটি চূড়ান্তভাবে নেপালের রাজনৈতিক প্রক্রিয়াকে বদলে দেয়। দশকব্যাপী গৃহযুদ্ধ নেপালে রাজতন্ত্র উৎখাত করে নেপালকে লোকতন্ত্রে রূপান্তরিত করে। তিনি ২০০৮ সালে নেপালের সংসদে ললিতপুর জেলা থেকে নির্বাচিত হন এবং ১৩ ফেব্রুয়ারি শান্তি পুনর্গঠন মন্ত্রী হিসেবে নির্বাচিত হন।
আন্দামানি জাতি
আন্দামানি জাতি বলতে, ভারতের কেন্দ্র শাসিত অঞ্চল, দক্ষিণ বঙ্গোপসাগরের দ্বীপভূমি আন্দামানের প্রাচীন উপজাতিগুলিকে বোঝানো হয়। ধারণা করা হয় কৃষ্ণ বর্ণ এই উপজাতি নেগ্রিটো প্রজাতির। বিচ্ছিন্ন ভাবে এরা শিকার ও সংগ্রহ প্রক্রিয়ার মাধ্যম্যেই জীবিকা নির্বাহ করে হাজার বছর ধরে টিকে আছে। মূলত পাঁচটি শ্রেনীতে আন্দামানী উপজাতিকে বিভক্ত করা যায়। বৃহত্তর আন্দামানে, গ্রেট আন্দামানিস আর জারোয়া জাতিগোষ্ঠী, রুটল্যান্ড দ্বীপে জাঙ্গিল, লিটল আন্দামানে ওংগি এবং বিচ্ছিন্ন সেন্টিনেলি দ্বীপের সেন্টিনেলিস'রা। আঠেরো শতকের শেষভাগে যখন প্রথম বহিঃ জগতের সংস্পর্শে আসে তখন মোট আন্দামানি জাতির জনসংখ্যা ছিল ৭০০০। পরের শতাব্দীতে রোগ ব্যাধি, হিংসা এবং ভুখণ্ডের ধ্বংসের কারণে বিপুল সংখ্যায় কমে যায় আন্দামানিরা। বর্তমানে তাদের সংখ্যা ৪০০-৪৫০। জারোয়া ও সেন্টিনেলিজরা তীব্রভাবে বাইরের জগতকে এড়িয়ে চলে ও স্বাধীনভাবে থাকতে ভালবাসে। আন্দামানিরা ২৬ হাজার বছর আগে এখানে আসতে শুরু করে।  সমস্ত আন্দামানিরাই তপশিলী উপজাতি হিসেবে বিবেচ্য।
ইতিহাস
বহিরাগত অভিযাত্রী, বিদেশীদের প্রতি বৈরিভাবের কারণে অষ্টাদশ শতকের শেষভাগ অবদি আন্দামানিদের জীবনযাত্রা, জীনগত ইতিহাস, সংস্কৃতি অজানা ছিল। বিচ্ছিন্ন দ্বীপে হাজার বছর ধরে তারা বসবাস করে এসেছে কোনো বহির্জগতের সাথে যোগাযোগ ছাড়াই। এর মধ্যে ধ্বংসপ্রাপ্ত জাহাজের বিদেশী যাত্রী হত্যা করেছে, বিভিন্ন উপজাতি পরস্পরের পক্ষে দুরবোধ্য ভাষার ব্যবহার চালিয়ে আসছে। হাজার বছর ধরে যা অব্যাহত।
উৎস
চৌবে এবং এন্ডিকটের মতানুযায়ী আন্দামানের আদি বাসিন্দারা ২৬০০০ বছর আগেও বসতি স্থাপন করে এবং এরা সরাসরি আফ্রিকা থেকে দেশান্তরিতদের বংশধর নয়। ওয়াং এটাল এর মতে আন্দামান দ্বীপপুঞ্জ র আধুনিক মানবজাতি সম্ভবত উত্তর - পূর্ব ভারত থেকে এসে বসতি সৃষ্টি করে এবং তারা বর্মা ও আন্দামান দ্বীপপুঞ্জের ভেতর ভুখন্ডের সেতু দ্বারা আসে লাস্ট গ্লেসিয়াল ম্যাক্সিমাম সময়ে। যে প্রমাণ পাওয়া যায় তা ভাষাগত ও ভূতত্বগত পরীক্ষা নিরীক্ষার সাহায্যে লব্ধ হয়েছে।
আগে এরকম ভাবা হত যে আন্দামানের পূরবপূরুষরা বৃহৎ উপকূলিয় পরিগমনের একটি শাখা যা আফ্রিকা হতে ব্যাপক মানুষের অভিগমন আরব উপদ্বীপের ভেতর দিয়ে এবং ভারতীয় মূল ভুখন্ডের ভেতর দিয়ে। যারা দক্ষিণ পূর্ব এশিয়া জাপান এবং ওশিয়ানিয়া তেও ছড়িয়ে পড়ে। আন্দামানিদের মনে করা হয় নেগ্রিটো উপজাতির আদিমতম দৃষ্টান্ত। যাদের ভেতর দৈহিক সাদৃশ্য দেখে ভাবা হয় এরা দক্ষিণ পূর্ব এশিয়াতেই এদের অস্তিত্ব আছে। অবশ্য এযুগে নিরদিষ্টভাবে নেগ্রিটো আদিবাসীর অস্তিত্ব সন্দেহযুক্ত।  তাদের জাতির ভেতরে সাধারণ গুনাবলী গুলি বিবর্তনজাতও হতে পারে।
জনসংখ্যা হ্রাস
১৮৬৭ সালে ব্রিটিশ সরকার আন্দামানিদের বিরুদ্ধে শাস্তিমূলক অভিযান পরিচালনা করে লিটল আন্দামান অঞ্চলে। আন্দামানিদের এতকালের রক্ষনকারী বিচ্ছিন্নতা পরিবর্তিত হয় উপনিবেশ স্থাপনের কারণে, ফলত বসতি স্থাপন হয় এবং এটা মূলবাসি আন্দামানিদের কাছে খুবই বিপর্যয়কর হয়ে ওঠে। ১৭৮৯ ব্রিটিশ উপনিবেশ গড়ে ওঠার পর পরেই রোগ প্রতিরোধক্ষমতা না থাকায় ইউরোপ ও এশিয়া দেশীয় রোগের প্রাদুর্ভাবের দরুন বিপুল সংখ্যক জারোয়াদের চার বছরের (১৭৮৯-১৭৯৩) ভেতরে জনসংখ্যার তীব্র হ্রাস ঘটে। নিমোনিয়া, হাম, ইনফ্লুয়েঞ্জা ইত্যাদি রোগ মহামারী রূপে দ্রুত ছড়িয়ে পড়েছিল ও বহু মূলবাসী আন্দামানি মারা যায়। ১৮৭৫ নাগাদ আন্দামানীরা প্রায় নিশ্চিহ্ন হয়ে যায়। ১৮৮৮ তে ব্রিটিস সরকার তাদের উপহার দেওয়ার নীতি প্রনয়ন করে যা বিংশ শতাব্দি পর্যন্ত চলে আসে।
সাম্প্রতিক ইতিহাস
১৯৭৪ সালে নৃতত্ববিদ ত্রিলোকনাথ পণ্ডিত উত্তর সেন্টিনেল দ্বীপে গিয়ে অধিবাসীদের সাথে বন্ধুত্ব গড়ে তোলার চেষ্টা করেন। তার সাথে ছিল পাত্র, বাসনপত্র, ফল, শুকর ইত্যাদি। কিন্তু একজন দ্বীপবাসী তাকে লক্ষ্য করে তীর ছোঁড়ে। ইউরোপিয়ান অভিযাত্রীরাও সেন্টিনেলিদের তীরের সম্মুখীন হয়। ১৯৮১ সালের ২ আগস্ট হংকং এর জাহাজ প্রাইমরস নোংগর করে সেন্টিনেল দ্বিপের কাছে। দ্বীপবাসীরা আক্রমনের প্রস্তুতি নিলে দেখে ফেলে একজন নাবিক। এমন অবস্থায় জাহাজের ক্যাপ্টেন বেতারে অস্ত্র সাহায্যের আবেদন করেন কিন্তু কোনো ফল হয়নি, সাহায্য আসেনি। সমুদ্রের ঢেউয়ে যদিও অধিবাসীরা জাহাজের নিকট আসতে পারেনি। এক সপ্তাহ পর ভারতীয় নৌবাহিনীর হেলিকপ্টার তাদের উদ্ধার করেছিল। ১৯৯১ খ্রিষ্টাব্দের, ৪ জানুয়ারী ভারতীয় পণ্ডিত ও নৃতাত্ত্বিক ত্রিলোকনাথ প্রথম তাদের সাথে বন্ধুত্বপূর্ন সম্পর্ক গড়ে তুলতে পারেন। ১৯৯৬ সাল অবধি জারোয়ারা বহিরাগতদের তিরের ফলায় অভ্যর্থনা জানাতো কারণ এর আগে বিভিন্ন সময় তারা চোরাশিকারী দ্বারা আক্রান্ত ও নিহত হয়। জারোয়া অধ্যুষিত অঞ্চল দিয়ে আন্দামান ট্রাঙ্ক রোড গড়ে তোলার সময় বহু শ্রমিকের মৃত্যু ঘটে তাদের হাতে। শান্তিপূর্ন বন্ধুত্ব প্রথম তাদের সাথে গড়ে ওঠে ১৯৯৬ সাল নাগাদ। এমমি নামে একটি জারোয়া বালককে কদমতলা শহরের কাছে পা ভাঙ্গা অবস্থায় উদ্ধার করে স্থানীয় অধিবাসিরা। এমমি জংগলে ফিরে যাওয়ার আগে কিছু হিন্দি শব্দ শিখে যায়। তার পর থেকে জারোয়ারা বিভিন্ন দলে বিভক্ত হয়ে সড়কের আশেপাশে আসতে থাকে। সাহস করে তারা খাবার ইত্যাদিও চুরি করে খেত মাঝে মাঝে।
প্রজাতি
ইউরোপিয়ান উপনিবেশিক রা আন্দামানিদের পাঁচটি গোষ্ঠিতে ভাগ করে।
১. গ্রেট আন্দামানি- এরা বর্তমানে আন্দামান ও নিকোবর দ্বীপপুঞ্জর স্ট্রেইট দ্বীপের বাসিন্দা যাদের সংখ্যা ২০১০ সালে ছিল ৫২ জন।
২. জারোয়া- বৃহত্তম আন্দামানের বাসিন্দা, সংখ্যায় ২৫০ থেকে ৪০০
৩. জাংগিল- রুটল্যান্ড দ্বীপের বাসিন্দা, বর্তমানে বিলুপ্তপ্রায়
৪. ওংগি - লিতল আন্দামানে থাজে, বর্তমানে ১০০ এরও কম।
৫ সেন্টিনেলিজ- নর্থ সেন্টিনেল দ্বীপে থাকে। সংখ্যায় ১০০ থেকে ২০০
সংস্কৃতি
সভ্য সমাজের সংস্পর্শে আসার আগে আন্দামানিরা শিকারী ও সংগ্রাহক প্রকৃতির ছিল, কৃষিকাজ করতনা। শুকর, মাছ শিকার, ফলমূল সংগ্রহ করে থাকত তীর, ধারালো হারপুন ইত্যাদি দ্বারা। তাসমানিয়া র এবরজিনিসরা ছাড়া আআন্দামানীরাই উনবিংশ শতকের একমাত্র উপজাতি ছিল যারা আগুনের ব্যবহার জানতনা। এর বদলে তারা এম্বার সংগ্রহ করে রাখত ফাপা গাছের ভেতর যা বজ্রবিদ্যুতের ফলে আগুনের সৃষ্টি করত যার নাম এরা দেয় চাড্ডা।
উপজাতিদের ভেতর কয়েকজনের অলৌকিক ক্ষমতা আছে বলে বাকিরা মনে করে। এদের বলা হয় 'ওকো পাই আদ'। এর অর্থ স্বপ্নদ্রষ্টা। উপজাতির ওপর এদের বিরাট প্রভাব থাকে,যারা এই ক্ষমতাবানকে বিশ্বাস করেনা তারা হতভাগ্য। ভেষজ গাছ গাছাড়া ওষুধ হিসেবে ব্যবহার করে যারা চিকিৎসা বিদ্যার চর্চা করে তারা। এরা বংশ পরমপরায় করে আসে এই কাজ এবং এযাবৎ ৭৭ জন উপজারি চিকিৎসা বিদ, ১৩২ রকম ভেষজ গাছএর সন্ধান পাওয়া গেছে। গাছের পাতাকে আন্দামানিরা নানাধরনের কাজেই ব্যবহার করে থাকে।
নেহেমিয়া ওধিয়াম্বো
নেহেমিয়া ওধিয়াম্বো এগোচি (Nehemia Odhiambo Ngoche; জন্ম ৭ আগস্ট ১৯৮৪) একজন কেনীয় ক্রিকেটার। তিনি কেনিয়ার হয়ে একদিনের আন্তর্জাতিক ক্রিকেট খেলেন। তিনি ক্রিকেটার লামেক অনায়াঙ্গা, জেমস এগোচি এবং শেম এগোচির ভাই।
২০১১ বিশ্বকাপ ক্রিকেট
ওধিয়াম্বো অপর দুই ভাই জেমস এগোচি এবং শেম এগোচির সঙ্গে কেনিয়ার হয়ে ক্রিকেট বিশ্বকাপ খেলেন, যেটি অনুষ্ঠিত হয়েছিল যৌথভাবে বাংলাদেশ, ভারত এবং শ্রীলঙ্কাতে ১৯ ফেব্রুয়ারি থেকে ২ এপ্রিল ২০১১ সালে।
আশরাফ হোসেন
আশরাফ হোসেন (১৯৩৯ – ১৮ জুলাই ২০২০) বাংলাদেশ জাতীয়তাবাদী দলের একজন রাজনীতিবিদ এবং খুলনা-৩ ও বিলুপ্ত খুলনা-৭ আসনের সাবেক সাংসদ। তিনি ১৯৭৯, ১৯৯১, ফেব্রুয়ারি ১৯৯৬ ও ২০০১ সালের জাতীয় সংসদ নির্বাচনে নির্বাচিত সংসদ সদস্য ও জাতীয় সংসদের হুইপ হিসেবে দায়িত্ব পালন করেছিলেন।
জন্ম ও প্রাথমিক জীবন
১৯৩৯ সালে আশরাফ হোসেন কুমিল্লা জেলার ব্রাহ্মণপাড়া উপজেলার নাল্লা গ্রামে জন্মগ্রহণ করেন। প্রাথমিক শিক্ষা নাল্লা সরকারি প্রাথমিক বিদ্যালয় থেকে সম্পন্ন করে।
রাজনৈতিক ও কর্মজীবন
আশরাফ বাংলাদেশ জাতীয়তাবাদী দলের সাবেক যুগ্ম মহাসচিব। তিনি ছিলেন খুলনা জুট ওয়ার্কার্স ইনস্টিটিউটের সভাপতি। ১/১১-এর সময় সংস্কারপন্থী অভিযোগ থাকায় রাজনীতি থেকে দূরে আছেন তিনি। তিনি ১৯৭৯, ১৯৯১, ফেব্রুয়ারি ১৯৯৬ ও ২০০১ সালের জাতীয় সংসদ নির্বাচনে নির্বাচিত সংসদ সদস্য ও জাতীয় সংসদের হুইপ হিসেবে দায়িত্ব পালন করেছিলেন।